**H O T Ă R Â R E**

**pentru modificarea Hotărârii Consiliului Județean Cluj nr. 246/2013**

**privind stabilirea unor măsuri pentru vânzarea cabinetelor medicale**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 72 din 18.04.2022 pentru modificarea Hotărârii Consiliului Județean Cluj nr. 246/2013 privind stabilirea unor măsuri pentru vânzarea cabinetelor medicale, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 14282/08.04.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 14283/8.04.2022 şi Avizul cu nr. 14282 din 20.04.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2, ale art. 58 alin. (1) și (3) și ale art. 61 - 62 din Legea privind normele de tehnică legislativă pentru elaborarea actelor normative nr.24/2000, republicată, cu modificările si completările ulterioare;
* art. 123 - 140, ale art. 142 - 156, ale art. 215 – 216 și ale art. 218 din Regulamentul de organizare și funcționare a Consiliului Județean Clu, aprobat prin Hotărârea Consiliului Județean Cluj nr. 170/2020;

În conformitate cu prevederile:

* art. 173 alin. (1) lit. c) și alin. (4) lit. b) și ale art. 363 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 68/2008 privind privind vânzarea spaţiilor proprietate privată a statului sau a unităţilor administrativ-teritoriale cu destinaţia de cabinete medicale, precum şi a spaţiilor în care se desfăşoară activităţi conexe actului medical, cu modificările și completările ulterioare;
* Ordonanței Guvernului 124/1998 privind organizarea și funcționarea cabinetelor medicale, republicată, cu modificările și completările ulterioare;
* Ordonanței de urgență a Guvernului nr. 83/2000 privind organizarea și funcționarea cabinetelor de liberă practică pentru serviciile publice conexe actului medical, cu modificările și completările ulterioare;
* Hotărârii Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** HotărâreaConsiliului Județean Cluj nr. 246/2013 privind stabilirea unor măsuri pentru vânzarea cabinetelor medicale, modificată și completată prin Hotărârile Consiliului Județean Cluj nr. 420/2013, nr. 282/2014, nr. 94/2016 și nr. 52/2017, se modifică după cum urmează:

1. Titlul hotărârii se modifică și va avea următorul cuprins:

“HotărâreaConsiliului Județean Cluj nr. 246/2013 privind stabilirea unor măsuri pentru vânzarea spațiilor cu destinaţia de cabinete medicale, precum şi a spaţiilor în care se desfăşoară activităţi conexe actului medical”

2. La articolul 1, alineatul (1) se modifică și va avea următorul cuprins:

„**Art. 1. (1)** Se aprobă demararea procedurii de vânzare a spaţiilor cu destinaţia de cabinete medicale, precum şi a spaţiilor în care se desfăşoară activităţi conexe actului medical, aflate în proprietatea privată a Judeţului Cluj.”

3. La articolul 2, alineatul (1) se modifică și va avea următorulcuprins**:**

**,,(1)** Se desemnează în calitate de membrii titulari în Comisia pentru vânzarea spațiilor cu destinaţia de cabinete medicale, precum şi a spaţiilor în care se desfăşoară activităţi conexe actului medical, următorii consilieri județeni:

a) domnul Iuliu Sămărtean;

b) domnul Valentin Claudiu Cuibus.”

4. La articolul 2, alineatul (2) se modifică și va avea următorul cuprins:

**,,(2)** Se desemnează în calitate de membrii supleanți în Comisia de vânzare a spațiilor cu destinaţia de cabinete medicale, precum şi a spaţiilor în care se desfăşoară activităţi conexe actului medical, următorii consilieri județeni:

1. domnul Traian Abrudan;
2. domnul Horea Dorin Chirteș.”

5. La articolul 3, alineatul (1) se modifică și va avea următorul cuprins:

**,,(1)**  Se desemnează în calitate de membrii titulari în Comisia de contestații pentru vânzarea spațiilor cu destinaţia de cabinete medicale, precum şi a spaţiilor în care se desfăşoară activităţi conexe actului medical, următorii consilieri județeni:

1. doamna Laura Elena Chiorean;
2. domnul Mihai-Florin Iepure.”

6. La articolul 3, alineatul (2) se modifică și va avea următorul cuprins:

**,,(2)** Se desemnează în calitate de membri supleanți în Comisia de contestații pentru vânzarea spațiilor cu destinaţia de cabinete medicale, precum şi a spaţiilor în care se desfăşoară activităţi conexe actului medical, următorii consilieri județeni:

1. domnul Lucian Cordiș;
2. domnul Dumitru Drăghici.”

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

**Art. III.** Prezenta hotărâre se comunică Direcției de Administrare a Domeniului Public și Privat al Județului Cluj, consilierilor județeni nominalizați, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 65 din 27 aprilie 2022**

*Prezenta hotărâre a fost adoptată cu 33 voturi “pentru”, fiind astfel respectate prevederile legale privind majoritatea de voturi necesară.*